Λάρνακα, 27/06/2024

**H Lidl και το WWF εγκαινιάζουν μία φιλόδοξη διεθνή συνεργασία**

Η **Lidl**, μία από τις μεγαλύτερες εταιρείες λιανεμπορίου τροφίμων και το **WWF**, μία από τις μεγαλύτερες περιβαλλοντικές οργανώσεις παγκοσμίως, ανακοίνωσαν την έναρξη μίας νέας πενταετούς διεθνούς και στρατηγικής σημασίας συνεργασίας που πρόκειται να υλοποιηθεί σε **31 χώρες**. Η μακροχρόνια συνεργασία με το WWF θα βασιστεί πάνω στις **αξίες** της Lidl, έχοντας ως στόχο να συμβάλλει στην αντιμετώπιση των **παγκόσμιων περιβαλλοντικών προκλήσεων** της εποχής μας. Παράλληλα, μέσω της συνεργασίας, πρόκειται να διασφαλιστεί ότι περισσότερα νοικοκυριά θα έχουν πρόσβαση σε πιο **βιώσιμες επιλογές**, ενθαρρύνοντας επιχειρηματικά μοντέλα που λειτουργούν σε αρμονία με τη φύση και με σεβασμό στους διαθέσιμους πόρους του πλανήτη μας.

Η συνεργασία αποτελεί έναν νέο ακρογωνιαίο λίθο στη δέσμευση που προωθεί η Lidl εδώ και χρόνια στο πλαίσιο της διεθνούς στρατηγικής της για την προώθηση της **βιωσιμότητας**. Ο κοινός στόχος αυτής της σύμπραξης είναι να δώσει τη δυνατότητα στους καταναλωτές να κάνουν ακόμα πιο βιώσιμες επιλογές.

**«Ενώνουμε τις δυνάμεις μας»**

Ο **Martin Brandenburger**, CEO και Πρόεδρος Διοίκησης της Lidl Κύπρου δήλωσε: «Ως μία από τις μεγαλύτερες εταιρείες λιανεμπορίου τροφίμων, έχουμε επίγνωση της ευθύνης και της επιρροής μας. Αναλαμβάνουμε την ευθύνη με στόχο να δραστηριοποιούμαστε σεβόμενοι τους διαθέσιμους πόρους του πλανήτη μας. Για τη Lidl, η βιώσιμη διαχείριση δεν είναι μόνο ζήτημα στάσης, αλλά και η βάση για τη μελλοντική βιωσιμότητα του επιχειρηματικού μας μοντέλου. Με την υποστήριξη και την τεχνογνωσία του WWF, μπορούμε να μεταβούμε στο επόμενο επίπεδο βιωσιμότητας. Μόνο μέσω της συνεργασίας μπορούμε να ξεπεράσουμε τις μεγάλες παγκόσμιες προκλήσεις, όπως η κλιματική κρίση και οι φυσικές καταστροφές. Μέσα από τέτοιες ισχυρές συνεργασίες έχουμε τη δυνατότητα να προσφέρουμε πιο βιώσιμες επιλογές».

Η **Kirsten Schuijt**, Γενική Διευθύντρια του WWF International, προσθέτει: «Ο τρόπος με τον οποίο παράγουμε και καταναλώνουμε τρόφιμα, αλλά και ενέργεια είναι ένας από τους κύριους παράγοντες της κλιματικής κρίσης, αλλά και της περιβαλλοντικής υποβάθμισης. Προκειμένου να σταματήσουμε και να αντιστρέψουμε τη μεγαλύτερη κρίση που αντιμετωπίζει σήμερα η ανθρωπότητα, χρειαζόμαστε τολμηρές και επείγουσες δράσεις για την αλλαγή συνηθειών διατροφής και διαχείρισης ενέργειας και ο τομέας τροφίμων και λιανικού εμπορίου οφείλει να διαδραματίσει σημαντικό ρόλο στην προώθηση αυτής της αλλαγής. Ως μία από τις μεγαλύτερες εταιρείες στον κλάδο αυτό, η Lidl έχει τεράστια διεθνή επιρροή για να προωθήσει την αλλαγή. Το WWF είναι υπερήφανο που συνοδεύει τη Lidl σε ένα ταξίδι προκλήσεων και αλλαγών».

**Ενεργώντας δυναμικά από κοινού σε 31 χώρες**

Η Lidl και το WWF έχουν ήδη συνεργαστεί τα τελευταία χρόνια σε χώρες, όπως η Ελβετία και η Αυστρία. Η νέα σύμπραξη επεκτείνει περαιτέρω το πεδίο εφαρμογής αυτής της συνεργασίας σε παγκόσμιο επίπεδο, για την επιτάχυνση της προώθησης της βιωσιμότητας σε διεθνές επίπεδο. Η Lidl έχει θέσει ως στόχο να δώσει στους καταναλωτές πιο άμεση και εύκολη πρόσβαση σε βιώσιμες επιλογές, σε παγκόσμιο επίπεδο και στο πλαίσιο αυτό κινείται και η συνεργασία της με το WWF. Η συνεργασία αυτή εστιάζει στους ακόλουθους βασικούς τομείς:

- Διατήρηση και προώθηση της βιοποικιλότητας

- Υπεύθυνη διαχείριση των υδάτινων πόρων

- Προστασία του κλίματος μέσω επιστημονικά τεκμηριωμένων κλιματικών στόχων

- Δημιουργία και επέκταση ιχνηλάσιμων αλυσίδων εφοδιασμού χωρίς αποψίλωση και μετατροπή των δασών

- Υπεύθυνη προμήθεια κρίσιμων πρώτων υλών, όπως φοινικέλαιο, σόγια, κακάο, τσάι, καφές, ξύλο και προϊόντα χαρτιού

- Υπεύθυνη προμήθεια ψαριών και θαλασσινών και δέσμευση για την προστασία των κρίσιμων αλιευτικών ζωνών και των ιχθυαποθεμάτων

- Δέσμευση για μια πιο συνειδητή, βιώσιμη διατροφή και κατανάλωση

- Μείωση της σπατάλης τροφίμων

Εκτός από τη δέσμευση της Lidl στη δική της αλυσίδα αξίας, η εταιρεία θα υποστηρίξει διάφορα έργα του WWF για τη διατήρηση και προστασία του περιβάλλοντος στις περιοχές στις οποίες δραστηριοποιείται.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)